447 



quadruplo brevior et duplo pæne gracilior, tertius iterum duplo 

 longior sed dimidio gracilior quam articulus secundus. Stipes 

 palporum maxillarium manifeste crassior quam articulus pri- 

 mus palporum, sed vix dimidiam ejus longitudinem attingens. 



Mentum duplo latius quam longius, trapezoideum, supra 

 penicillatum, fasciculo utrinque eminente, acuminato, stipitem 

 palporum labialium superante. Stipes palporum labialium 

 nonniliil longior quam latior, clavatus, infra totus corneus, 

 profunde sulcatus, lateribus setis rigidis ciliatus. Palpi la- 

 biales longitudine stipitis, palpis maxillaribus paulo breviores; 

 articulus primus clavate cylindricus, duplo et dimidio longior 

 quam crassior, articulo primo palporum alterius paris paulo 

 brevior et paulo crassior, secundus gracillimus, quadruplo te- 

 nuior et dimidio brevior quam articulus primus. Ligula maxima, 

 usque ad apicem palporum labialium producta, acuminata, sub 

 apicem utrinque obtuse dentata, setis terminalibus medio si- 

 tis, apicem ligulæ non attingentibus. 



Prothorax capiti longitudine par, corpore prono inspec- 

 tus oblonge ovatus, pone medium utrinque angulate dilatatus 

 ibidemque capite dimidio latior, supra valde convexus, lævis, 

 nitidus, setis longis, gracilibus , erectis dispersus; anguli an- 

 ticiobtusi; latera convexe deflexa, non marginata, cum angulis 

 posticis late rotundata; impressiones musculares profundæ, 

 transversæ, arcuatæ. Mesothorax et metathorax dimidia pro- 

 thoracis longitudine eoque sexta parte angustiores, magni- 

 tudine æquales, transversi, duplo latiores quam longiores, 

 brevissime pedunculati, convexi, utrinque rotundati; scuta 

 dorsi lævia, nitida, pilis gracilibus, erectis adspersa, lateribus 

 et margine posteriore ciliata; impressiones musculares utrin- 

 que duæ, ovatæ, profundæ. 



Pedes valde robusti, per paria longitudine crescentes, 

 fortitudine vero decrescentes, fossorii. Coxæ maximæ, ovate 

 conicæ, crassitudine duplo longiores, scrobe femorali mani- 

 festo, pilis longis, gracillimis, erectis adspersæ; coxæ primæ 

 deorsum directæ, nonniliil inclinatæ, secundæ deorsum et ex- 

 trorsum, tertiæ deorsum et retro directæ, annulum primum 

 abdominis nonniliil superantes. Trochanteres maximi, robusti, 



29* 



